Cum adhuc illa insatiabilis antiqui hostis aspiret versutia, per quam ex hereditatis nostre dejecti sumus patria, in tantum ut post baptismatis regenerationem, post operis illius abrenuntiationem post catholice fidei tenende et observande permissionem mactet et perdat insidietur multos videlicet pro lubrica et vana hujus mundi oblectamenta in vitia faciat declinare, declinatos in ignorantie puteo in perditionis gurgite cogat periclitare, plures tamen diverse conditionis homines in hoc mundo scimus et credimus esse, qui sicut dominus dixit: ante Baal genua non curvavere, sed potius dei servitio studiose laborant invigilare. Inter quos divine dispensationis ordine dei omnipotentis in reprehensibili dispositione, Molismensis ecclesia in pago Lingonensi cepit pullulare, cujus palmites in vera vite que christus est manentes sicut rami bone arboris jam non desistunt fructificare. Ego igitur Rainardus Dei gratia Lingonensis episcopus, ecclesiam ad honorem sue matris Lingonensis ecclesie desiderans amplificare, quicumque clericus, quicumque Lingonensis ecclesia casatum, sive ecclesiam, sive aliquid de casamento suo protitulate ecclesie velit concedere, salvis consuetudinariis episcopi redditionibus, conciliis et laude cononicorum Lingonensium dono nostro successorumque nostrorum monachis inibi degentibus concedimus optinere. Ut autem hec nostra concessio perpetuam habeat firmitatem, hanc cartam inde fieri jussimus, quam propria manu firmantes fidelium nostrorum manibus corroborandam tradidimus. S. Amalrici, decani. S. Goscelini, archidiaconi. S. Girardi, arch. S. Roberti, archidiaconi, S. Hugonis, archidiaconi. S. Warnerii, archidiaconi. S. Odonis, Ducis Burgundie, de cujus casamento ecclesiam de Legismo in testimonium priorate concessionis predicti possident fratres. S. Vnberti de Fouvenz. S. Willelmi comitis Tornodorensis. S. Ancerici de Cancenniaco. S. Widonis de Granceio. Si ergo vel ego vel aliquis hanc nostram donationem violare persumpserit, iram Dei et anathematis indissolubile vinculum, si non resipuerit, incurrat. Acta sunt hec Lingonis anno ab incarnatione domini millesimo lxxxiij, Indic. vi.